[36% OFF] 2019 Drawstring Splicing Color Block Hoodie In LIGHT GRAY | ZAFUL CA
Army Green HoodiesContrast HoodiesPrint HoodiesRound Neck HoodiesGraphic HoodiesCrew Neck HoodiesGraphic Print HoodiesRipped HoodiesWine HoodiesFitted HoodiesHalf Zip SweatshirtGalaxy Print HoodieBlack Red HoodiesDrawstring HoodiesFlower HoodiesWhite Hooded SweatshirtFloral Hooded SweatshirtCollar HoodiesLong HoodiesEthnic Print Hoodies Wenners van die 2014 ATKV-Woordveertjies aangewys | Sunday Times Books LIVE
by helenep on Sep 12th, 2014 Tweet
Tydens ’n luisterryke en feestelike aand van woorde en wenners, is die ontvangers van vanjaar se ATKV-Woordveertjies op Vrydag, 12 September by D’Aria in Durbanville aangewys. Die Woordveertjies is vanjaar vir die sewende keer aangebied.
Sestien Woordveertjies is toegeken vir uitsonderlike prestasie rondom die Afrikaanse woord.
Die gasvroue vir die aand was Elana Afrika-Bredenkamp en Rolanda Marais en die rooi tapyt is behoorlik uitgerol om aan die uitgesoekte groep gaste ’n onvergeetlike aand van feesviering en woordkuns te bied. Hennie van Greunen was die regisseur.
Die beoordelaars vir die ATKV-Prosaprys was Willie Burger, Ilse Salzwedel en Riana Scheepers met die wenner: ’n Man van min belang – Chris Karsten (Human & Rousseau).
Die kategorie Prys vir Liefdesroman se beoordelaars was Carina Hanekom, Leti Kleyn en Madri Victor met die wenner: Driehoek – Sophia Kapp (LAPA Uitgewers).
Die Prys vir Poësie is beoordeel deur Diana Ferrus, Danie Marais en Bernard Odendaal met wenner: Chokers en survivors – Nathan Trantraal (Kwela Boeke).
Die Prys vir Romanses se beoordelaars was Sharon Becornie, Didi Potgieter en Kobie van Aswegen. Vanjaar se ATKV-Woordveertjie gaan aan: Te eenders, te anders – Elsa Winckler (Satyn).
Die kategorie Prys vir Spanningslektuur is beoordeel deur Sam Cooper, Jerome Fortuin
en Thys Human met die wenner: Kobra – Deon Meyer (Human & Rousseau).
Die Prys vir Dramateks is beoordeel deur Saartjie Botha, Juanita Swanepoel en Wim Vorster met die wenner: Rondomskrik – Rachelle Greeff.
Die Woordwystoekenning vir Woordeboeke en Taalgidse is beoordeel deur Anne-Marie Beukes, Leon de Stadler en Rufus Gouws met die wenner: Woordeboek van die Afrikaanse Taal, Deel XIV, S – SKOOI (2013) – Uitgegee deur die Buro van die Woordeboek van die Afrikaanse Taal.
Die Toekenning vir Leesbevordering in Afrikaans gaan vanjaar aan Reading for Life:
In ŉ Bolandse gemeenskap geteister deur ongeletterdheid, gebrek aan tersiêre opleiding en talle tienerswangerskappe, maak die “Reading for life”-program ŉ unieke verskil deur leesgeletterdheid en die gevegkuns te kombineer. Die “Reading for life”-program versoen karate en boeke ten einde kinders aan te moedig om geletterde gemeenskapslede te word wat lief is vir lees en leer en met selfvertroue verantwoordelikheid vir hulle lewens neem.
Wenners van die ATKV-Kinderboektoekennings vir 2014:
In hierdie afdeling stem die kinders self vir hulle gunstelingboeke en illustrasies.
Skrywer: Ewald van Rensburg (Christelike Media Publikasies) – Bomani Meerkat
Illustreerder: Tanja Joubert (Christelike Media Publikasies) – Bomani Meerkat
Skrywer: Jaco Jacobs (LAPA Uitgewers) – Professor Fungus en die skrikwekkende Snotzilla
Illustreerder: Johann Strauss (LAPA Uitgewers) – Professor Fungus en die skrikwekkende Snotzilla
Skrywer: Jaco Jacobs (Lize Roux) (LAPA Uitgewers) – Stalmaats: Rivierperde
Illustreerder: Celeste Vlok (LAPA Uitgewers) – Bastian Blom en die woedende weerwolf
Skrywer: Fanie Viljoen (LAPA Uitgewers) – Spring
Skrywer: Eldridge Jason (LAPA Uitgewers) – Gerook
Helené Prinsloo (@helenayp) het regstreeks vanaf die prysuitdeling getweet met die hutshekkie #Woordveertjies:
Vanaand hoor ons wie wen die 2014 @ATKVSA-Woordveertjies! Hier is die finaliste: http://t.co/uqkhSmncwl via @BooksLIVESA
— Helené Prinsloo (@helenayp) September 12, 2014
Gluhwein, happies en klets voor die #Woordveertjies begin. D'Aria is pragtig en pers en pynappelgeel #livebooks pic.twitter.com/nToy9FwjkJ
Pedro Kruger op die klavier en animasies en pittighede oor skryf verwelkom die gaste by die @ATKVSA #Woordveertjies pic.twitter.com/3RUvpArRb7
.@ElanaAfrika en @rolandamarais is vanaand die glinsterende gasvroue by die #Woordveertjies #livebooks
Marion Holm het die gehoor in vervoering met haar storie oor Sandy, dame van die nag #Woordveertjies pic.twitter.com/iZ2o1qX9cG
Kinderboektoekennings word nou oorhandig. Wenners is vooraf reeds in kennis gestel en deur lesers self gekies #Woordveertjies
#woordveertjies bring nou hulde aan die helde wat nie meer met ons is nie: Nadine Gordimer, Verna Vels, Hennie Aucamp… Roerend.
Die Woordwystoekenning gaan vanjaar aan die WAT #Woordveertjies
Willem Botha bedank die @ATKVSA vir die insig om ook naslaanwerke te erken met 'n toekenning, dis raar #Woordveertjies
Sarah Theron se kabaretstem sing oor die pad wat gekrom het en tyd wat verloop het: "hy is die een wat weg gekom het" #woordveertjies
Nou die prys vir Liefdesroman: Sophia Kapp wen vir Driehoek #Woordveertjies
Die Prys vir Poësie gaan aan Nathan Trantaal vir sy opspraakwekkende Chokers en Survivors van @NBPublishers #Woordveertjies
Dean Bailey het nou Ronelda, 'n Trantaal gedig aan sy vrou, gesing. Getoonset deur Pedro Kruger. So vreeslik mooi! #Woordveertjies
Die volgende toekenning is die Prys vir Spanningslektuur en gaan aan @MeyerDeon vir #Kobra #Woordveertjies
.@Meyerdeon se redakteur Etienne Bloemhof lees sy bedankings. Hy sê dis 'n heerlike eer om in sy eie taal erken te word #woordveertjies
Nou die Prys vir Dramateks – dit gaan aan Rachelle Greeff se Rondomskrik, teks gegrond op Anene Booysen se lewe #Woordveertjies
Met WC Shorinkan Spartans se Reading for Life leer kinders lees en karate chop – dié projek wen die #Woordveertjies vir Leesbevordering
Japie Gouws van @ATKVSA gesels oor die geskiedenis van dié organisasie – dit het 'n veeeer pad gekom! #Woordveertjies pic.twitter.com/m8BFU6k1jj
Gouws: Afrikaans dien reeds tot groot maat as lingua franca in SA – die @ATKVSA neem die beskerming daarvan ernstig op #Woordveertjies
Gouws: Die nuwe taalstryd is meertaligheid, die @ATKVSA werk saam om dit te bevorder #Woordveertjies
Die groot prys, die @ATKVSA Prosaprys, gaan aan Chris Karsten vir 'n Man van min belang #Woordveertjies
Japie Gouws van @ATKVSA wens Nathan Trantaal geluk met sy Prys vir Poësie #Woordveertjies pic.twitter.com/E5rguFLsK9
Marion Holm se rymelary-karakter ontvang een van die #Woordveertjies names haar faux-vriendin pic.twitter.com/XtVAvog0v1
Volg Helené Prinsloo (@helenayp) op Twitter vir meer!
Te eenders, te anders deur Elsa Winckler
Bomani Meerkat en die veer van vriendskap deur Ewald van Rensburg
Professor Fungus en die skrikwekkende snotzilla deur Jaco Jacobs
Stalmaats 14: Rivierperde deur Lize Roux
Cats: Afrikaans, Awards, Children, Fiction, Kwela, Poetry, South Africa, Youth
Tags: 2014 ATKV-Woordveertjies, 2014 Woordveertjies, Afrikaans, ATKV, ATKV-Kinderboektoekennings, Awards, Bennie Griessel, Bomani Meerkat en die veer van vriendskap, Books LIVE, Children, Chokers En Survivors, Chris Karsten, Christian Media Publishing, Deon Meyer, Digkuns, Driehoek, Eldridge Jason, Elsa Winckler, Ewald van Rensburg, Fanie Viljoen, Fiction, Fiksie, Gedigte, Gerook, Human & Rousseau, Jaco Jacobs, Jaco Jacobs. Stalmaats, Kinderboeke, Kobra, Kwela, Lapa, LAPA Uitgewers, Liefdesroman, Liefdesverhaal, Lize Roux, Misdaadroman, Nathan Trantraal, NB, Poetry, Prenteboeke, Professor Fungus en die skrikwekkende snotzilla, Prosaprys, Prys vir Dramateks, Prys vir Liefdesroman, Prys vir Poësie, Prys vir Romanses, Prys vir Spanningslektuur, Rachelle Greeff, Romance, Romanse, Rondomskrik, Satyn, Sophia Kapp, South Africa, Spanningsverhaal, Spring, Stalmaats 14: Rivierperde, te anders, Te eenders, Toekenning vir Leesbevordering in Afrikaans, Toekennings, Woordveertjies, Woordwystoekenning vir Woordeboeke en Taalgidse, Youth, ’n Man van min belang
« Fiction Friday: ‘”He Would Tweet His Death” – On the Road to Fame’, a Short Story by Williams Magunga
Sunday Read: An Excerpt from Raymond E Feist’s Magician’s End in Anticipation of Open Book »